**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL MOKESČIO UŽ DIENOS SOCIALINĘ GLOBĄ SUMAŽINIMO**

2020 m. rugpjūčio 12 d. Nr. 34-466

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006 m. birželio 14 d. nutarimu Nr. 583 „Dėl mokėjimo už socialines paslaugas tvarkos aprašo patvirtinimo“, 34 punktu, Lazdijų rajono savivaldybės tarybos 2020 m. sausio 31 d. sprendimu Nr. 5TS-229 „Dėl viešosios įstaigos Lazdijų socialinių paslaugų centro teikiamų socialinių paslaugų, jų kainų ir tarifų nustatymo“, Lazdijų rajono savivaldybės gyventojų mokėjimo už socialines paslaugas tvarkos aprašo, patvirtinto Lazdijų rajono savivaldybės tarybos 2020 m. balandžio 30 d. sprendimu Nr. 5TS-303 „Dėl Lazdijų rajono savivaldybės gyventojų mokėjimo už socialines paslaugas tvarkos aprašo patvirtinimo“, 44 punktu ir atsižvelgdama į Lazdijų rajono savivaldybės socialinių paslaugų skyrimo komisijos, sudarytos Lazdijų rajono savivaldybės administracijos direktoriaus 2020 m. rugpjūčio 6 d. įsakymu Nr. 10V-651 „Dėl socialinių paslaugų skyrimo komisijos sudarymo“, 2020-08-07 siūlymą (protokolas Nr. SP9-11), Lazdijų rajono savivaldybės taryba n u s p r e n d ž i a:

1. Sumažinti mokestį už dienos socialinės globos paslaugas, teikiamas viešojoje įstaigoje Lazdijų socialinių paslaugų centre, Jurgitai Urbanskaitei, gyv. Sodų g. 106, Lazdijuose, iki 10 procentų jos gaunamų pajamų, kompensuojant viešajai įstaigai Lazdijų socialinių paslaugų centrui socialinių paslaugų teikimo kaštų dalį savivaldybės biudžetui skiriamų Lietuvos Respublikos valstybės biudžeto specialiųjų tikslinių dotacijų socialinėms paslaugoms organizuoti lėšomis.

2. Nustatyti, kad 1 punkte nurodytą mokestį viešajai įstaigai Lazdijų socialinių paslaugų centrui už teikiamas dienos socialinės globos paslaugas Jurgita Urbanskaitė moka nuo 2020 m. rugsėjo 1 d. iki sąlygų, turinčių įtakos mokesčio už dienos socialinės globos paslaugas dydžio perskaičiavimui, atsiradimo, bet ne ilgiau kaip iki 2021 m. rugpjūčio 31 d. (imtinai).

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Indrė Sušinskienė, tel. 8 611 36 208

### LAZDIJŲ RAJONO SAVIVALDYBĖS TARYBOS SPRENDIMO

**„DĖL MOKESČIO UŽ DIENOS SOCIALINĘ GLOBĄ SUMAŽINIMO“ PROJEKTO**

**AIŠKINAMASIS RAŠTAS**

2020 m. liepos 29 d.

Lazdijų rajono savivaldybės tarybos sprendimo projektas „Dėl mokesčio už dienos socialinę globą sumažinimo“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006 m. birželio 14 d. nutarimu Nr. 583 „Dėl mokėjimo už socialines paslaugas tvarkos aprašo patvirtinimo“, 34 punktu, Lazdijų rajono savivaldybės tarybos 2020 m. sausio 31 d. sprendimu Nr. 5TS-229 „Dėl viešosios įstaigos Lazdijų socialinių paslaugų centro teikiamų socialinių paslaugų, jų kainų ir tarifų nustatymo“, Lazdijų rajono savivaldybės gyventojų mokėjimo už socialines paslaugas tvarkos aprašo, patvirtinto Lazdijų rajono savivaldybės tarybos 2020 m. balandžio 30 d. sprendimu Nr. 5TS-303 „Dėl Lazdijų rajono savivaldybės gyventojų mokėjimo už socialines paslaugas tvarkos aprašo patvirtinimo“, 44 punktu ir atsižvelgiant į Lazdijų rajono savivaldybės socialinių paslaugų skyrimo komisijos, sudarytos Lazdijų rajono savivaldybės administracijos direktoriaus 2020 m. rugpjūčio 6 d. įsakymu Nr. 10V-651 „Dėl socialinių paslaugų skyrimo komisijos sudarymo“, 2020-08-07 siūlymą (protokolas Nr. SP9-11).

Šio projekto tikslas – sumažinti Jurgitai Urbanskaitei mokestį už dienos socialinės globos paslaugas, teikiamas viešojoje įstaigoje Lazdijų socialinių paslaugų centre.

Jurgita Urbanskaitė, gim. 1983-12-23, yra neveiksni. Ji gyvena su motina Laimute Urbanskiene, kuri yra dukros globėja. Laimutė Urbanskienė pati nedirba, turi negalią. Moteris viena rūpinasi savo neįgalia dukra, šiuo metu šeimos materialinė padėtis yra sunki. Nuo 2010-10-21 Jurgitai Urbanskaitei Lazdijų socialinių paslaugų centre teikiamos dienos socialinės globos paslaugos, už kurias nustatytas mokestis – 20 procentų jos gaunamų pajamų. Laimutė Urbanskienė dėl savo dukros mokesčio sumažinimo už dienos socialinės globos paslaugas, kurias teikia VšĮ Lazdijų socialinių paslaugų centras, kreipėsi pirmą kartą.

Kadangi šeimai reikalinga finansinė parama, šiuo sprendimo projektu siūloma suteikti Jurgitai Urbanskaitei mokesčio lengvatą už dienos socialinės globos paslaugas, t. y. sumažinti mokestį iki 10 procentų jos gaunamų pajamų, nuo 2020 m. rugsėjo 1 d. iki sąlygų, turinčių įtakos mokesčio už dienos socialinės globos paslaugas dydžio perskaičiavimui, atsiradimo, bet ne ilgiau kaip iki 2021 m. rugpjūčio 31 d. (imtinai). Kadangi Jurgita Urbanskaitė turi sunkią negalią, tokiu atveju viešajai įstaigai Lazdijų socialinių paslaugų centrui socialinių paslaugų teikimo išlaidų dalis bus kompensuojama savivaldybės biudžetui skiriamų Lietuvos Respublikos valstybės biudžeto specialiųjų tikslinių dotacijų socialinėms paslaugoms organizuoti lėšomis.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Rengiant projektą gauti specialistų vertinimai ir išvados – dėl sprendimo projekto pastabų pateikta nebuvo.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Socialinės paramos ir sveikatos skyriaus vyr. specialistė Indrė Sušinskienė.

Socialinės paramos ir sveikatos

skyriaus vyr. specialistė Indrė Sušinskienė